wickkiey/tamil-wikipedia-markdown huggingface dataset:
# ஜான் மகேந்திரன்


2011 ஆம் ஆண்டு நகுல், ஐந்த்ரிதா ரே நடிப்பில் *"தலைப்புச் செய்திகள்"* என்ற அரசியல் நகைச்சுவைத் திரைப்படப் பணிகளில் ஜான் பணியாற்றத் தொடங்கினார். மேலும் அந்தப் படக் குழு ஒரு ஒளிப்படப் படப்பிடிப்பு நடத்தியது. பின்னர் படத்தின் தலைப்பு *"சடுகுடு"* என்று மாற்றபட்டது. ஆனாலும் அந்தத் திட்டம் கைவிடப்பட்டது. <sup>&#x5B; *<span title="This claim needs references to reliable sources. (December 2024)">சான்று தேவை</span>* &#x5D;</sup> 2010களின் முற்பகுதியில், ஜான், இயக்குநர் கண்ணனுக்கு இந்தி திரைப்படமான *டெல்லி பெல்லி*யின் திரைக்கதையை மறுசீரமைப்பு செய்யும் பணியில் உதவியதன் மூலம் *சேட்டை* (2013) படத்தின் எழுத்துப் பணிகளில் பணியாற்றினார். மேலும், *ராஞ்சனா* (2013) என்ற இந்தி படத்தின் தமிழ் மொழிமாற்றமான *அம்பிகாபதி* படத்திற்கு உரையாடல் எழுதுவதிலும் ஈடுபட்டார். பின்னர், சென்னையில் உள்ள போஃப்டா திரைப்பட கல்வி நிறுவனத்தில் திரைக்கதை, உரையாடல் ஆசிரியராகப் பணியாற்றிய அதே வேளையில், *காஷ்மோரா* (2016), *மொட்ட சிவா கெட்ட சிவா* (2017) உள்ளிட்ட படங்களில் எழுத்தாளராகப் பணியாற்றினார்.  

2022 ஆம் ஆண்டில், எம். பத்மகுமார் இயக்கிய மலையாளத் திரைப்படமான *ஜோசப்பின்* அதிகாரப்பூர்வ மறுஆக்கமான *விசித்திரன்* என்ற தமிழ்த் திரைப்படத்தின் எழுத்துப் பணிகளை மேற்கொண்டார்.  

## திரைப்படவியல்

### இயக்குநர்
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1999 | *பிரேமிஞ்சேதி எந்துகம்மா* | தெலுங்கு | ஜான் என்று குறிப்பிடப்பட்டுள்ளார் |
| 2002 | *நீத்தோ* | தெலுங்கு |  |
| 2005 | *சச்சின்* | தமிழ் |  |
| 2007 | *ஆணிவேர்* | தமிழ் | } |

### நடிகர்
| ஆண்டு | திரைப்படம் | பாத்திரம் |  |
| --- | --- | --- | --- |
| 2022 | *ராங்கி* | கிருஷ்ணமூர்த்தி |  |
| 2023 | *ரத்தம்* | ஆய்வாளர் விமல் ராஜ் | } |

### எழுத்தாளர்
| - | 2013 | *சேட்டை* |  |
| --- | --- | --- | --- |
| *அம்பிகாபதி* |  |  |  |
| *அதிரடி வேட்டை* |  |  |  |
| 2017 | *மொட்ட சிவா கெட்ட சிவா* |  |  |
| 2018 | *காஷ்மோரா* |  |  |
| 2020 | *தர்பார்* |  |  |
| 2021 | *கபடதாரி* |  |  |
| 2022 | *விசித்திரன்* |  |  |
| *விக்ராந்த் ரோனா* |  |  |  |
| 2023 | *கொன்றால் பாவம்* |  |  |
| *ஏஜெண்ட்* |  |  |  |
| 2025 | *பேபி அண்ட் பேபி* | கதை விவாதம் | } |
# சந்திர பாரதி



**சந்திர பாரதி** (*Chandra Bharati*) இந்தியாவின் அசாம் மாநிலத்தைச் சேர்ந்த ஓர் எழுத்தாளர் ஆவார். 1525 – 1578) 16 ஆம் நூற்றாண்டின் கவிஞர், இலக்கியவாதி மற்றும் சமசுகிருத இலக்கண வல்லுநர் என்று அறியப்படும் இவர் 1525 ஆம் ஆண்டு முதல் 1578 ஆம் ஆண்டு வரை வாழ்ந்துள்ளார். அசாம் மாநிலத்தின் காம்ரூப்பு மண்டலத்தின் பார்பேட்டாவைச் சேர்ந்தவர். பிரம்மபுத்திராவின் அருகே உள்ள ராசத்துவாரில் உள்ள மலையில் உள்ள ஒரு கல் பலகையில் உள்ள கல்வெட்டு, அந்த மலை சந்திர பாரதியின் வசிப்பிடமாக இருந்ததாகக் கூறுகிறது.  

## குடும்பம்
சந்திர பாரதி மனைவியின் பெயர் தாரா தேவி என்பதாகும். அவர்களின் மகன் பாட்டாதேவா "அசாமி உரைநடையின் தந்தை" என்று அறியப்பட்டார்.
# மங்கொம்பு - 13



**மங்கொம்பு - 13** *(MO 13 - Pavithra)* முன்மொழிவு எண்: *(IET - 13983)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **மங்கொம்பு - 5** மற்றும் **Surekha** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **பவித்ரா** என்ற பெயரிலும் அழைக்கப்படுகிறது.  

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் உறை கருகல், உறை அழுகல், பழுப்பு நிறத் தத்துப்பூச்சி (BPH), மற்றும் மரபணு மாற்றுப் பயிர் (GM) உயிரியல் வகை-5 (Biotype-5)க்கு தாங்கும் தன்மை கொண்ட, குள்ள நெல் இரகமாகும்.
# மங்கொம்பு - 14



**மங்கொம்பு - 14** *(MO 14 - Panchami)* முன்மொழிவு எண்: *(IET - 14760)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **மங்கொம்பு - 5** மற்றும் **Pothana** ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **பஞ்சமி** என்ற பெயரிலும் அழைக்கப்படுகிறது.  

## பின்னணி
நடுத்தர கால அளவில் அறுவடைக்கு தயாராகும் இந்த நெல் வகை, 115 – 120 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி (BPH) மற்றும் மரபணு மாற்றுப் பயிர் *(GM)* உயிரியல் வகை-5 *(Biotype-5)*க்கு தாங்கும் தன்மை கொண்ட, குள்ள நெல் இரகமாகும்.
# ஜி. இ. சின்னதுரை



**ஜி. இ. சின்னதுரை** (*G. E. Chinnadurai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் சுக்ரவர்பேட்டை பகுதியினை சேர்ந்தவர். கோயம்புத்தூர் ஒன்றிய உயர்நிலைப் பள்ளியில் கல்வி பயின்றுள்ளார். சென்னை பச்சையப்பன் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோயம்புத்தூர் மேற்கு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மாளிகைக்காடு



<templatestyles src="Module:Infobox/styles.css"></templatestyles>  
**மாளிகைக்காடு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது காரைதீவு பிரதேச செயலாளர் பிரிவில் அமைந்துள்ளது. இது அம்பாறைக்கு வடகிழக்கே சுமார் 25 கிலோமீட்டர் தூரத்தில் அமைந்துள்ளது. இது மாளிகைக்காடு கிழக்கு, மாளிகைக்காடு மத்தி, மாளிகைக்காடு மேற்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது. இது ஒரு கடற்கரைக் கிராமம் ஆகும்.
# என்னினமே என் சனமே

"**என்னினமே என் சனமே**" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*வேங்கைகளின் விடுதலை வேதங்கள்*" என்னும் பாடல் தொகுப்பில் இடம்பெற்ற பாடலாகும். கவிஞர் நாவண்ணன் எழுதிய வரிகளில் இசைவாணர் கண்ணனின் இசையில் இப்பாடலைப் பாடியவர் பொன் சுந்தரலிங்கம் அவர்கள். இது கவிஞர் நாவண்ணனின் முதலாவது பாடலாகும். இப்பாடலானது போராளி ஒருவர் பாடுவதாக அமைந்தது. தன்னலம் துறந்த போராளிக்கும் சமூகத்துக்குமான உறவின் வெளிப்பாடானது இப்பாடல்.  

## முழுப் பாடல்
<blockquote>  
என்னினமே என் சனமே</br>  
என்னை உனக்குத் தெரிகிறதா?</br>  
எனது குரல் புரிகிறதா?</br>  
</br>  
மண்ணை இன்னும் நேசிப்பவன் - அதனால்</br>  
மரணத்தையே யாசிப்பவன்</br>  
</br>  
அன்னை தந்தை எனக்குமுண்டு</br>  
அன்பு செய்ய உறவுமுண்டு</br>  
என்னை நம்பி உயிர்களுண்டு</br>  
ஏக்கம் நெஞ்சில் நிறைய உண்டு - எனினும்</br>  
மண்ணை இன்னும் நேசிப்பவன் - அதற்காய்</br>  
மரணத்தையே யாசிப்பவன்</br>  
</br>  
பாசறை நான் புருந்த இடம்</br>  
பதுங்குகுழி உறங்குமிடம்</br>  
தேசநலன் எனது கடன்</br>  
தேன் தமிழே எனது திடம் – அதனால்</br>  
மண்ணை இன்னும் நேசிப்பவன் - அதற்காய்</br>  
மரணத்தையே யாசிப்பவன்</br>  
</br>  
என்முடிவில் விடிவிருக்கும்</br>  
எதிரிகளின் அழிவிருக்கும்</br>  
சந்ததிகள் சிரித்து நிற்க</br>  
சரித்திரத்தில் நிறைந்திருப்பேன் - அதனால்</br>  
மண்ணை இன்னும் நேசிப்பவன் - அதற்காய்</br>  
மரணத்தையே யாசிப்பவன்</br>  
</br>  
</blockquote>
# எசு. சின்னகருப்பத் தேவா்



**எசு. சின்னகருப்பத் தேவா்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் திருப்பரங்குன்றம் நகரைச் சேர்ந்தவர். பசுமலையில் பள்ளிக் கல்வியினையும் மதுரை கல்லூரியில் கல்லூரிக் கல்வியினையும் சின்னகருப்பத் தேவர் முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1957, 1962ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தல்களில் திருப்பரங்குன்றம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957

### 1962
# என். சின்ன முனுசாமி செட்டி


**என். சின்ன முனுசாமி செட்டி** (*Chinna Munisamy Chettiar N*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருஷ்ணகிரி மாவட்டம் இம்மிடிநாயக்கனப்பள்ளி கிராமத்தினைச் சேர்ந்தவர். சுதந்திராக கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உத்தனப்பள்ளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# சி. கே. சின்னராஜி



**சி. கே. சின்னராஜி** (*C. K. Chinnaraji*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பத்தூர் மாவட்டம் திருப்பத்தூர் நகராட்சி உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# சோடியம் சிலாக்சு



**சோடியம் சிலாக்சு** (*Sodium silox*) என்பது சிலாக்சைடு அயனியின் [(CH<sub>3</sub>)<sub>3</sub>C]<sub>3</sub>SiO<sup>−</sup>மூலமாகச் செயல்படும் ஒரு கரிமசிலிக்கான் சேர்மத்தின் பெயராகும். இந்த பருமனான அயனியின் ஈந்தணைவி அணைவுச் சேர்மங்கள் பெரும்பாலும் குறைந்த ஒருங்கிணைப்பு எண்களுடன் ஏற்றுக்கொள்ளப்படுகின்றன. Ti(silox)<sub>3</sub>, Nb(silox)<sub>3</sub>(PMe<sub>3</sub>), மற்றும் [Cr(silox)<sub>3</sub>]<sup>−</sup>ஆகியவை எடுத்துக்காட்டுகளில் சிலவாகும்.  

## சிலாக்சின் பண்புகள்
உப்பு போன்ற பண்புகளைக் கொண்ட சோடியம் வழிப்பெறுதி ஒரு கியூபன் வகை கொத்து ஆகும்.  

தொடர்புடைய பருமனான அயனி ஈந்தணைவிகளில் C<sub>5</sub>Me<sub>5</sub><sup>−</sup>, (Me<sub>3</sub>Si)<sub>2</sub>N<sup>−</sup>, மற்றும் NacNac<sup>−</sup> ஆகிய ஈந்தணைவிகளும் அடங்கும். சிலாக்சு C<sub>5</sub>Me<sub>5</sub><sup>−</sup> அயனியை விட பெரிய கூம்பு கோணத்தைக் கொண்டுள்ளது. இது ஒரு பலவீனமான கொடையாளராகும். சிலில் அமைடுகளை விடவும் பெரியது. இந்தக் காரணங்களுக்காக, சிலாக்சு அயனி மிகவும் நிறைவுறாத அணைவுச்சேர்மங்களை உருவாக்குகிறது.  

அதிக ஒருங்கிணைப்பு நிறைவுறாத்தன்மை கொண்ட அணைவுகள், அவை மூலக்கூறுகளுக்குள் வினைகளுக்கு உட்படாத வரை, அதிக வினைத்திறனைக் காட்டுகின்றன. சிலாக்சு இந்த சாத்தியத்தை வழங்குகிறது. உலோக-சிலாக்சு சேர்மங்களால் வெளிப்படுத்தப்படும் உயர் வினைத்திறனுக்கான எடுத்துக்காட்டுகளில் கார்பன் மோனாக்சைடில் உள்ள C-O பிணைப்பும் பிரிடினில் உள்ள C-N பிணைப்பும் அடங்கும்.  

## தயாரிப்பு
Na(silox) பொதுவாக சிலானோல் (t-Bu)<sub>3</sub>SiOH சேர்மத்தின் புரோட்டானேற்றம் மூலம் தயாரிக்கப்படுகிறது. (t-Bu)<sub>2</sub>SiF<sub>2</sub>. சேர்மத்தின் இடைநிலை வழியாக பலபடி வழியில் இது தயாரிக்கப்படுகிறது. <sup>t</sup>Bu<sub>3</sub>SiNa சேர்மத்துடன் நைட்ரசு ஆக்சைடைச் சேர்த்து சூடுபடுத்தியும் சோடியம் சிலாக்சை தயாரிக்கலாம்.
# டி. சின்னசாமி



**டி. சின்னசாமி** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கள்ளக்குறிச்சி மாவட்டம் சின்ன சேலம் பகுதியினைச் சேர்ந்தவர். சின்ன சேலம் தொடக்கப் பள்ளியில் கல்வி பயின்றுள்ளார். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கள்ளக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# ஏ. சின்னதுரை அம்பலக்காரர்



**ஏ. சின்னதுரை அம்பலக்காரர்** (*Venkatachalam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் சோழகன் நல்லூர் பகுதியினைச் இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அந்தநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# சோடியம் ஐதரசன் செலீனைட்டு



**சோடியம் ஐதரசன் செலீனைட்டு** (*Sodium hydrogen selenite*) என்பது HNaO<sub>3</sub>Se என்ற மூலக்கூற்று வாய்ப்பாடால் விவரிக்கப்படும் ஒரு கனிம வேதியியல் சேர்மமாகும். ஓர் ஐதரசன், ஒரு சோடியம், மூன்று ஆக்சிசன் மற்றும் ஒரு செலீனியம் அணு என்ற விகிதத்தில் அணுக்கள் சேர்ந்து இச்சேர்மம் உருவாகிறது.  

இச்சேர்மம் செலீனசு அமிலத்தினுடைய இணை காரத்தின் சோடியம் உப்பாகும். அத்தியாவசிய சுவடளவு தனிமமான செலீனியத்தை வழங்குவதற்கான சிகிச்சை பயன்பாட்டை இச்சேர்மம் கொண்டுள்ளது. சோடியம் ஐதராக்சைடை செலீனியம் டை ஆக்சைடுடன் சேர்த்து வினைபுரியச் செய்து இதை தயாரிக்கலாம்.
# என். பி. எம். சின்னையா கவுண்டர்



**என். பி. எம். சின்னையா கவுண்டர்** (*N. P. M. Chinnaya Kavundar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் கொடும்பாளூர் கிராமத்தினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மணப்பாறை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957

### 1962
# சோடியம் ஐதரசைடு


| Section1 =  
| Section2 =  
## வரலாறும் தயாரிப்பும்
1895 ஆம் ஆண்டு நைட்ரசனின் கீழ் ஐதரசீன் நீரேற்றுடன் அதிகப்படியான சோடியம் உலோகம் சேர்க்கப்பட்டபோது சோடியம் ஐதரசைடு முதன்முதலில் சோடியம் ஐதராக்சைடுடன் கலந்ததாகக் காணப்பட்டது. பின்னர், 1915 ஆம் ஆண்டு வில்லெம் சிலெங்கு என்பவரால் சோடியம் உலோகம் மற்றும் நீரற்ற ஐதரசன் வினையின் மூலம் சோடியம் ஐதரசைடு தூய வடிவத்தில் தனிமைப்படுத்தப்பட்டது. இதைத் தொடர்ந்து 60 °செல்சியசு வெப்பநிலைக்கு வெப்பப்படுத்துவதன் மூலம் அதிகப்படியான ஐதரசீன் அகற்றப்பட்டது:  

:2Na + 2N<sub>2</sub>H<sub>4</sub> → 2NaN<sub>2</sub>H<sub>3</sub> + H<sub>2</sub>  

சோடியம் அமைடு அல்லது சோடியம் ஐதரைடு மற்றும் ஐதரசீன் ஆகியவற்றின் வினையாலும் சோடியம் ஐதரசைடு தயாரிக்கப்படுகிறது.  

## பண்புகள்
சோடியம் ஐதரசைடு என்பது வெளிர்-மஞ்சள் நிற திடப்பொருளாகும். காற்று, நீர் அல்லது எத்தனால், ஆல்ககால் ஆகியவற்றுடன் தொடர்பு கொள்ளும்போது வெடிக்கும். இதன் காரணமாக, கரிம வினைகளில் பென்சீன் அல்லது டை எத்தில் ஈதரில் ஒரு தொங்கலாகப் பயன்படுத்தப்படுகிறது. பல்வேறு சேர்மங்களுடன் அணுக்கருநாட்ட கூட்டு வினைகளை நிகழ்த்தும் திறன் கொண்டுள்ளது. எடுத்துக்காட்டாக நைட்ரைல்கள், அமிட்ரசோன்களாக மாற்றப்படுகின்றன.
# திருவாய்மூர், நாகப்பட்டினம்



**திருவாய்மூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் நாகப்பட்டினம் மாவட்டத்திலுள்ளது.  
## அமைவிடம்
திருவாய்மூர், கடல் மட்டத்திலிருந்து சுமார் 27.48 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## விவரங்கள்
  - திருவாய்மூர் ஊரின் அஞ்சல் குறியீட்டு எண் 610204 ஆகும்.

  - வாய்மூர்நாதர் கோயில் என்ற சிவன் கோயில் உள்ளது.

  - திருவாய்மூர் பகுதியானது, கீழ்வேளூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, நாகப்பட்டினம் மக்களவைத் தொகுதி சார்ந்தது.
# மேக்சேஃப்

**மேக்சேஃப்** *( MagSafe )* என்பது ஆப்பிள் நிறுவனத்தால் உருவாக்கப்பட்ட ஒரு வகையான காந்த இணைப்பிகளைக் குறிக்கும் பெயராகும். இது மேக் கணினிகளில் மின்சார இணைப்பிற்காகப் பயன்படுத்தப்படுகிறது. இந்த இணைப்பி காந்தத்தின் மூலம் நிலைநிறுத்தப்படுவதால், எதிர்பாராமல் இழுக்கும்போது அது எளிதாகத் துண்டிக்கப்பட்டு, கணினிக்கோ அல்லது அதன் இணைப்பிற்கோ சேதம் ஏற்படாமல் பாதுகாக்கிறது, மேலும் மடிக்கணினி மேசையிலிருந்து கீழே விழாமல் தடுக்கும். இது முதன்முதலில் 2006-ஆம் ஆண்டு மேக்புக் புரோவில் அறிமுகப்படுத்தப்பட்டது.  

மேக்சேஃப் என்ற பெயர் ஐபோன் சாதனங்களில் பயன்படுத்தப்படும் ஒரு வேறு தொழில்நுட்பத்திற்கும் ஆப்பிளால் பயன்படுத்தப்படுகிறது. இது கியூஐ (Qi) தரத்தின் அடிப்படையில் அமைந்த ஒரு கம்பியில்லா மின்சாரப் பரிமாற்றம் மற்றும் துணைப் பொருட்களை இணைக்கும் அம்சமாகும். இந்த தொழில்நுட்பம் ஐபோன் 12 மற்றும் 12 புரோவுடன் அறிமுகப்படுத்தப்பட்டது.  

மேக்சேஃப் இணைப்பிகள் பல மாற்றங்களைப் பெற்றுள்ளன. மேக்சேஃப் 1 என்பது இருபுறமும் பயன்படுத்தக்கூடிய சமச்சீர் வடிவமைப்பு கொண்டது. 2012-ஆம் ஆண்டு, அதைவிட மெல்லிய மற்றும் அகலமான மேக்சேஃப் 2 அறிமுகப்படுத்தப்பட்டது. ஆரம்பகாலத்தில் மேக்புக் தொடர்களில் பயன்படுத்தப்பட்டாலும் பின்னர் சில ஆண்டுகள் நிறுத்தப்பட்டது. அதன் பின் 2020 ஆம் ஆண்டில் மேக்புக் புரோ மற்றும் மேக்புக் ஏர் கணினிகளில் மேம்பட்ட வடிவில் மீண்டும் கொண்டு வரப்பட்டது.
# வாங்னியா பொங்டே

**வாங்னியா பொங்டே** (*Wangnia Pongte*, இறப்பு: 15 சூன் 2013) இந்திய அரசியல்வாதியும் முன்னாள் கால்பந்து வீரரும் ஆவார்.  

1990ஆம் ஆண்டு அருணாச்சலப் பிரதேசத்தில் சாங்லாங் வடக்கு சட்டமன்றத் தொகுதியின் சட்டமன்ற உறுப்பினராக இருந்தார். ஆராய்ச்சி, நூலகம், தொழிலாளர் மற்றும் வேளாண்மைக்கான இணையமைச்சராக (சுயாதீனப் பொறுப்பு) பணியாற்றினார். 2004ஆம் ஆண்டு மீண்டும் சட்டமன்ற உறுப்பினராகத் தேர்ந்தெடுக்கப்பட்டார். அருணாச்சலப் பிரதேச சட்டமன்றத்திற்கு தேர்ந்தெடுக்கப்பட்ட முதல் துட்சா இணக்குழுவைச் சேர்ந்த போங்டே என்ற சிறப்புக்கு உரியவராக உள்ளார். பெரும்பாலும் துட்சா சமூகத்தின் தந்தையாக இவர் கருதப்படுகிறார்.
# கட்கோரா சட்டமன்றத் தொகுதி


**கட்கோரா சட்டமன்றத் தொகுதி** *(Katghora Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. கட்கோரா, கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | போத்ராம் கன்வார் | rowspan=2 | இந்திய தேசிய காங்கிரசு</br> |
| 2008 |  |  |  |
| 2013 | இலகான் தேவாங்கன் | பாரதிய ஜனதா கட்சி</br> |  |
| 2018 | புருசோத்தம் கன்வர் | இந்திய தேசிய காங்கிரசு</br> |  |
| 2013 | பாரதிய ஜனதா கட்சி</br> |  |  |

## தேர்தல் முடிவுகள்
### 2023
# தமியோ தகா



**தமியோ தகா** (*Tamiyo Taga*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் தலைவராவார். மேற்கு சியாங் மாவட்டத்தில் உள்ள உரும்காங்கிலிருந்து தேர்ந்தெடுக்கப்பட்டு அருணாச்சலப் பிரதேச சட்டமன்ற உறுப்பினராக உள்ளார்.  

அருணாச்சலப் பிரதேச சட்டமன்றத்தில் எதிர்க்கட்சித் தலைவராக இருந்தார்.  

2016ஆம் ஆண்டு அக்டோபர் மாதம் 14ஆம் தேதியன்று அருணாச்சலப் பிரதேச முதலமைச்சர் பெமா காண்டு, பாரதிய சனதா கட்சியுடன் முறையாகக் கைகோர்த்து, அருணாச்சலப் பிரதேசத்தை பாரதிய சனதா கட்சி ஆட்சியில் வைத்திருக்கும் 14ஆவது மாநிலமாக மாற்றினார். இந்தப் புதிய கூட்டணியுடன், தமியோ தகா அருணாச்சலப் பிரதேசத்தின் அமைச்சரவையில் ஓர் அமைச்சராகப் பதவியேற்றார்.
# தங்கோர் தபக்கு



**தங்கோர் தபக்கு** (*Tangor Tapak*) இந்தியாவின் அருணாச்சலப் பிரதேசத்தைச் சேர்ந்த பாரதிய சனதா கட்சியின் ஓர் அரசியல்வாதியாவார்.  

## ஆரம்பகால வாழ்க்கை
தங்கோர் தபக்கு மாநில சுகாதார அமைப்பைச் சேர்ந்த ஒரு மருத்துவராவார். அருணாச்சலப் பிரதேச சட்டமன்றத்திற்கான 1999 தேர்தலில், முதலமைச்சர் கெகோங் அபாங்கின் மனைவி யாதக் அபாங்கை தோற்கடித்தார். மாநில சுகாதார அமைச்சராகப் பணியாற்றினார். 2004 ஆம் ஆண்டு நடைபெற்ற தேர்தலில் பாசிகாட்டு மேற்கு தொகுதிக்கான தேர்தலில் போட்டியிட்ட இவர் கெகோங் மற்றும் யாதக் அபாங்கின் மகனான ஓமக் அபாங்கிடம் தோல்வியடைந்தார். ஆனால் 2009ஆம் ஆண்டு நடைபெற்ற தேர்தலில் மீண்டும் அந்தத் தொகுதியில் போட்டியிட்டு வெற்றி பெற்றார். நவம்பர் 2009ஆம் ஆண்டு நவம்பர் மாதத்தில் அடையாளம் தெரியாத நபர்கள் நடத்திய துப்பாக்கிச் சூட்டில் சிக்கினார். இதனால் இவரது வாகனம் கடுமையாக சேதமடைந்தது, ஆனால் ஒவருக்கு எந்த காயமும் ஏற்படவில்லை. 2014ஆம் ஆண்டு பிப்ரவரி மாதம் 11 ஆம் தேதியன்று பாரதிய சனதா கட்சியின் மாநிலத் தலைவர் பதவியிலிருந்து ஓய்வு பெற்றார். 2014ஆம் ஆண்டு மே மாதம் நடைபெற்ற தேர்தலில் சட்டமன்றத்தில் தனது இடத்தை இழந்தார்.
# பாலீ-தானாகர் சட்டமன்றத் தொகுதி



**பாலீ-தானாகர் சட்டமன்றத் தொகுதி** *(Pali-Tanakhar Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோர்பா மாவட்டத்தில் அமைந்துள்ளது. பாலீ-தானாகர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | இராம் தயாள் உய்கே | rowspan=3 | இந்திய தேசிய காங்கிரசு</br> |
| 2013 |  |  |  |
| 2018 | மோகித் ராம் |  |  |
| 2023 | துளே சுவர் இரா சிங் மார்காம் | கோண்ந்வானா கணதந்திர கட்சி |  |

## தேர்தல் முடிவுகள்
### 2023
# நார் பகதூர் பிரதான்



**நார் பகதூர் பிரதான்** (*Nar Bahadur Pradhan*) இந்தியாவின் சிக்கிம் மாநிலத்தைச் சேர்ந்த ஓர் அரசியல்வாதியாவார். சிக்கிம் கிராந்திகாரி மோர்ச்சா கட்சியின் உறுப்பினராக இவர் அரசியலில் ஈடுபட்டார். 11ஆவது சிக்கிம் சட்டமன்றத்தில் சட்டமன்ற உறுப்பினராக செயல்பட்டார். சிட்டிசன் ஆக்சன் கட்சியின் கணேசு ராயை 7904 வாக்குகள் பெற்று வென்றார். இவர்களுக்கிடையிலான வாக்கு வித்தியாசம் 4283 வாக்குகள் ஆகும். மாநிலத்தின் தெற்குப் பகுதியில் அமைந்துள்ள சிக்கிமில் உள்ள 32 சட்டமன்றத் தொகுதிகளில் மெல்லி சட்டமன்றத் தொகுதியும் ஒன்றாகும்.
# தாய் நிகியோ



**தாய் நிகியோ** (*Tai Nikio*) இந்தியாவின் அருணாச்சலப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனாதா கட்சியின் உறுப்பினராக இவர் அரசியலில் ஈடுபட்டார். 11ஆவது அருணாச்சலப் பிரதேச சட்டமன்றத்தில் சட்டமன்ற உறுப்பினராக செயல்பட்டார். அருணாச்சலப் பிரதேச மக்கள் கட்சி வேட்பாளருக்கு எதிராகப் போட்டியிட்டு அக்கட்சியின் பிரதிநிதியான தடார் மங்குவை இவர் 7896 வாக்குகள் பெற்று தோற்கடித்தார். அருணாச்சலப் பிரதேசத்தின் 60 சட்டமன்றத் தொகுதிகளில் நியாபின் தொகுதியும் ஒன்றாகும். இந்தத் தொகுதி பட்டியல் பிரிவைச் சேர்ந்த வேட்பாளர்களுக்கு ஒதுக்கப்பட்டுள்ளது.
# மர்வாகி சட்டமன்றத் தொகுதி


**மர்வாகி சட்டமன்றத் தொகுதி** *(Marwahi Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கௌரேலா-பெந்திரா-மார்வாகி மாவட்டத்தில் அமைந்துள்ளது. மர்வாகி, கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | அசித் சோகி | rowspan=3 | இந்திய தேசிய காங்கிரசு</br> |
| 2008 |  |  |  |
| 2013 | அமித் அசித் சோகி |  |  |
| 2018 | அசித் சோகி | சத்தீசுகர் ஜனதா காங்கிரசு |  |
| 2013 | பிரணவ் குமார் மர்பாசி | பாரதிய ஜனதா கட்சி</br> |  |

## தேர்தல் முடிவுகள்
### 2023
# பக்தபூர் புற்றுநோய் மருத்துவமனை


**பக்தபூர் புற்றுநோய் மருத்துவமனை** (*Bhaktapur Cancer Hospital*) நேபாள அரசாங்கத்தால் நடத்தப்படும் ஒரு மருத்துவமனையாகும். இப்புற்றுநோய் மருத்துவமனை பாக்மதி மாகாணத்தில் உள்ள பக்தபூரில் அமைந்துள்ளது. 150 படுக்கைகளுடன் இயங்கும் இம்மருத்துவமனையில் புற்றுநோய் சிகிச்சை, ஆய்வு மற்றும் ஆராய்ச்சிகள் நடைபெறுகின்றன. நேபாள நாட்டின் புற்றுநோய் சிகிச்சைக்கான முன்னணி மையங்களில் இதுவும் ஒன்றாகும்.  

## நோக்கங்கள்
நேபாள புற்றுநோய் மருத்துவமனையின் நோக்கங்கள்:  
1. மருத்துவமனையை மூன்றாம் நிலை பரிந்துரை மையமாக நிறுவுதல்
1. நோய்த்தடுப்பு சிகிச்சை சேவைகள், வலி ​​மேலாண்மை மற்றும் புற்றுநோய் எதிர்ப்புத் திட்டங்களை வழங்குதல்.
1. கணினி அடிப்படையிலான மருத்துவமனை மேலாண்மை தகவல் அமைப்பை அறிமுகப்படுத்துதல்.
1. ஏழை மக்களுக்கு தொண்டு சேவைகளை வழங்குதல்.
1. புற்றுநோய் பதிவேடு மற்றும் தொலை மருத்துவம் நடத்துதல்.
1. மனிதவளப் பயிற்சியில் பங்கு வகிக்குதல்.
1. புற்றுநோயியல் கல்வி மற்றும் ஆராய்ச்சிப் பணிகளைச் செய்தல்.
# வரிப்பத்தாஞ்சேனை



<templatestyles src="Module:Infobox/styles.css"></templatestyles>  
**வரிப்பத்தாஞ்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது இறக்காமம் பிரதேச செயலாளர் பிரிவில் அமைந்துள்ளது. இது அம்பாறைக்குத் தெற்கே சுமார் 10 கிலோமீட்டர் தூரத்தில் அமைந்துள்ளது. இது மூன்று கிராம அலுவலர் பிரிவுகளாகப் பிரிக்கப்பட்டுள்ளது. சியம்பலாண்டுவையிலிருந்து அம்பாறை செல்லும் ஏ-25 நெடுஞ்சாலை இவ்வூரினூடாகச் செல்கிறது.
# கோட்டா சட்டமன்றத் தொகுதி, சத்தீசுகர்


**கோட்டா சட்டமன்றத் தொகுதி** *(Kota Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பிலாஸ்பூர் மாவட்டத்தில் அமைந்துள்ளது. கோட்டா, பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2018 | ரேணு அசித் சோகி | சத்தீசுகர் ஜனதா காங்கிரசு |
| 2013 | rowspan=4 | இந்திய தேசிய காங்கிரசு</br> |
| 2008 |  |  |
| 2003 | இராசேந்திர பிரசாத் சுக்லா |  |
| 2013 | ரேணு அசித் சோகி |  |

## தேர்தல் முடிவுகள்
### 2023
# குவிக்கப்பட்ட சூரிய ஆற்றல்

, ஒரு சூரிய மின் கோபுரம்)]]  

**குவிக்கப்பட்ட சூரிய ஆற்றல் / செறிவூட்டப்பட்ட சூரிய வெப்பம்** *( Concentrated Solar Power / Solar Thermal power )* என்பது சூரிய ஒளியை பிரதிபலிக்கும் கண்ணாடிகள் அல்லது வில்லைகளின் உதவியால் ஒரே இடத்தில் திரட்டி அதிலிருந்து உண்டாகும் வெப்பத்தை பயன்படுத்தும் முறையாகும். இந்த முறையில் உருவாகும் வெப்பம் பொதுவாக நீரை சூடாக்கி ஆவியாக்க பயன்படுகிறது. அந்த ஆவி மின் உற்பத்தி இயந்திரங்களை இயக்க பயன்படும். இதனால் சூரியனிடமிருந்து நேரடியாக மின்சாரம் உற்பத்தி செய்ய முடிகிறது.  

குவிக்கப்பட்ட சூரிய ஆற்றல் நிலையங்கள் பெரிய கண்ணாடிகள் அல்லது பரவளைய (Parabolic) பிரதிபலிப்பிகள் கொண்டு உருவாக்கப்படுகின்றன. இவை சூரிய ஒளி<nowiki/>யை ஒரு புள்ளியில் திரட்டி மிக அதிக வெப்பத்தை உண்டாக்குகின்றன. சில நிலையங்களில் கோபுர வடிவம் கொண்ட அமைப்புகள் இருக்கும். அங்கு பல பிரதிபலிப்பு கண்ணாடிகள் சூரிய ஒளியை கோபுரத்தின் மேல் பகுதியில் உள்ள பெறும் சாதனத்துக்கு திருப்புகின்றன. அந்த சாதனம் மிகுந்த வெப்பத்தை சேமித்து அதை ஆவியூட்டி மின் உற்பத்தி<nowiki/>க்குப் பயன்படுத்துகிறது.  

இந்த தொழில்நுட்பத்தின் சிறப்பு என்னவெனில் வெப்பத்தை சேமித்து வைத்து பின்னரும் மின்சாரம் உற்பத்தி செய்ய இயலும். அதனால் சூரிய ஒளி நேரடியாக இல்லாத நேரங்களிலும் மின் உற்பத்தி தொடர முடியும். ஆனால் இதற்காக அதிக இடம் தேவைப்படும். மேலும் உற்பத்தி செய்யும் கருவிகளின் செலவும் அதிகமாகும். இருந்தாலும் புதுப்பிக்கத்தக்க ஆற்றல்களில் முக்கியப் பங்கு வகிக்கும் திறன் இதற்கு உள்ளது.  

இந்த முறையைப் பயன்படுத்தி பெரிய அளவில் மின் உற்பத்தி செய்ய பல நாடுகள் ஆராய்ச்சி மேற்கொண்டு வருகின்றன. பாலைவனப் பகுதிகள் மற்றும் அதிக சூரிய ஒளி கிடைக்கும் நிலப்பகுதிகள் இத்தகைய நிலையங்களுக்கு மிகவும் ஏற்றவையாகக் கருதப்படுகின்றன. செறிவூட்டப்பட்ட சூரிய ஆற்றலில் பல வகைகள் உள்ளன. அவை பரவளையத் தொட்டி அமைப்பு (parabolic trough), சூரிய கோபுரம் (solar power tower), ஃப்ரெஸ்னெல் பிரதிபலிப்பான்கள் (Fresnel reflectors) மற்றும் டிஷ் ஸ்டிர்லிங் (dish Stirling) ஆகியவை. ஒவ்வொரு தொழில்நுட்பமும் சூரிய ஒளியை வெவ்வேறு விதங்களில் குவித்து, வெவ்வேறு வெப்பநிலைகளை அடைகிறது. சமீபத்திய ஆராய்ச்சிகளில், உருகிய உப்புக்கு பதிலாக சிறிய செராமிக் துகள்களை வெப்பத்தை சேமிக்க பயன்படுத்தும் முறையும் கண்டறியப்பட்டுள்ளது. இதன் மூலம் வெப்பத்தை திறமையாக சேமிக்க முடியும்.
# சி. சிரஞ்சீவலு நாயுடு



**சி. சிரஞ்சீவலு நாயுடு** (*C. Chiranjeevulu Naidu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் திருத்தணி நகரினைச் சேர்ந்தவர். திருத்தணி வாரிய உயர்நிலைப் பள்ளி, அரக்கோணம் சி. எசு. எம். உயர்நிலைப் பள்ளி உள்ளிட்ட பள்ளிகளில் பள்ளிக் கல்வியினைப் பயின்றுள்ளார். இதன் பின்னர் சிரஞ்சீவலு சென்னை பச்சையப்பன் கல்லூரியில் உயர் கல்விப் பயின்றுள்ளார்.இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருத்தணி சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# குளோரோகார்பனைல்சல்பீனைல் குளோரைடு



**குளோரோகார்பனைல்சல்பீனைல் குளோரைடு** (*Chlorocarbonylsulfenyl chloride*) என்பது Cl−C(=O)−S−Clஎன்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். இது பாசுச்சீனுடன் தொடர்புடைய நிறமற்ற, வடிகட்டக்கூடிய திரவமாகும். இச்சேர்மத்தில் இரண்டு வினைத்திறன் மிக்க செயல்பாட்டுக் குழுக்கள் உள்ளன. ஓர் அசைல் குளோரைடு மற்றும் ஒரு சல்பீனைல் குளோரைடு என்பன அவ்விரண்டு செயல்பாட்டுக் குழுக்களாகும். எக்சு-கதிர் படிகவியலின் படி, இம்மூலக்கூறு தள வடிவமானது.  

## தயாரிப்பு
கந்தக அமிலத்தில் கரைக்கப்பட்ட டிரைகுளோரோமீத்தேன் சல்பீனைல் குளோரைடை நீராற்பகுப்பு செய்வதன் மூலம் குளோரோகார்பனைல்சல்பீனைல் குளோரைடு தயாரிக்கப்படுகிறது::  

:Cl<sub>3</sub>C−S−Cl + H<sub>2</sub>O → Cl−S−C(=O)−Cl + 2 HCl  

## வினைகள்
இருசெயல்பாட்டுக் குழுக்களின் திறன் கொண்ட இந்தச் சேர்மம், ஆக்சாதயசோல்-2-ஒன்கள், ஆக்சாதையலோன்கள் மற்றும் ஆக்சாதயசோல்கள் உள்ளிட்ட பல பல்லினவளையச் சேர்மங்களைத் தயாரிக்கப் பயன்படுத்தப்படுகிறது.  

பார்மமைடுகளுடன் சேர்த்து சூடுபடுத்தினால் டைதயசோலிடின் டையோன்கள் உருவாகின்றன. டைதயாசக்சினாயில் அல்லது டிடிஎசு என்றும் இது அழைக்கப்படுகிறது.  

அமினோ அமில வேதியியலுடன் தொடர்புடைய, எத்தாக்சி தயோகார்பனைல் அமைடுகள் குளோரோகார்பனைல்சல்பீனைல் குளோரைடுடன் வினைபுரிந்து டி.டி.எசு வழிப்பெறுதிகளைத் தருகின்றன:  

:Cl−S−C(=O)−Cl + CH<sub>3</sub>CH<sub>2</sub>−O−C(=S)−NH−R → S<sub>2</sub>(CO)<sub>2</sub>NR + HCl + CH<sub>3</sub>CH<sub>2</sub>Cl
# எ. எசு. தட்சிணாமூர்த்தி கவுண்டர்



**எ. எசு. தட்சிணாமூர்த்தி கவுண்டர்** (*A. S. Dakshinamurthy Gounder*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் ஆத்துப்பாளையம் கிராமத்தினைச் சேர்ந்தவர். கொடுமுடி சிறீ சங்கரா வித்யாலயா பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஈரோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# ஏ. துரைசாமி



**ஏ. துரைசாமி** (*A. Doraisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் ஆத்தூர் நகரைச் சேர்ந்தவர். துரைசாமி 10ஆம் வகுப்பு வரை பள்ளிக் கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தலைவாசல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# என். ஏகாம்பர முதலியார்



**என். ஏகாம்பர முதலியார்** (*M. Ekambara Mudaliar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் கடம்பத்தூர் கிராமத்தினைச் சேர்ந்தவர். பெரம்பூர் ஆர். பி. சி. சி. சி. உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கடம்பத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# வி. எல்லம்ம நாயுடு



**வி. எல்லம்ம நாயுடு** (*V. Ellama Naidu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் ஆலந்துறை பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த எல்லம்ம நாயுடு, 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தொண்டாமுத்தூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# வசந்தி

**வசந்தி** (*Vasanthi*) என்பது கீழ்கண்டவற்றைக் குறிப்பிடலாம்:  

- *வசந்தி* (1988 திரைப்படம்), ஒரு இந்திய தமிழ் மொழி திரைப்படம்.
- *வசந்தி* (2021 திரைப்படம்), ஒரு மலையாள மொழித் திரைப்படம்
- வசந்தி (இராகம்)
- வசந்தி (நடிகை), இந்திய நடிகை மற்றும் தயாரிப்பாளர்
- வசந்தி சத்துராணி இலங்கை நடிகை
- வசந்தி தேவி இந்திய விடுதலைப் போராட்ட வீராங்கனை
- வசந்தி தேவி (சுற்றுச்சூழல் ஆர்வலர்)
# பட்டம் சதன்


**பட்டம் சதன்** (*Pattom Sadan*) என்று பிரபலமாக அழைக்கப்படும் **சதாசிவன்** என்பவர் மலையாள திரைப்பட நடிகராவார். இவர் 200 இக்கும் மேற்பட்ட படங்களில் நடித்துள்ளார். இவர் 1959 இல் சதுரங்கம் என்ற படத்தின் வழியாக நடிகராக அறிமுகமானார். 1960கள் மற்றும் 1970களில் பிரபலமான நகைச்சுவை நடிகராக இருந்தார். இவர் பல தமிழ்த் திரைப்படங்களிலும் நடித்துள்ளார். இவர் ஒரு நாடக நடிகராக இருந்து திரைப்பட நடிகராக மாறியவர். இவர் திருவனந்தபுரத்தின் பட்டம் பகுதியைச் சேர்ந்தவர். நாடகத்தில் தனது வாழ்க்கையைத் தொடங்கி பின்னர் தமிழ் திரைப்படங்களுக்கு மாறினார். இவருக்கு திருமணமாகி இரண்டு குழந்தைகள் உள்ளனர். குடும்பம் சென்னையின் வடபழனியில் வசிக்கிறது. இவர் 1992 இல் வடபழனியில் உள்ள ஒரு தனியார் மருத்துவமனையில் இறந்தார்.
# ஆச்சாள்புரம்



**ஆச்சாள்புரம்** என்ற புறநகர்ப் பகுதியானது, இந்தியாவின் தமிழ்நாடு மாநிலத்தில் மயிலாடுதுறை (முன்னர் நாகப்பட்டினம்) மாவட்டத்தின் கொள்ளிடம் ஊராட்சி ஒன்றியத்தில் உள்ளது.  
## அமைவிடம்
ஆச்சாள்புரம், கடல் மட்டத்திலிருந்து சுமார் 18.06 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.  

## விவரங்கள்
  - ஆச்சாள்புரம் ஊரின் அஞ்சல் குறியீட்டு எண் 609101 ஆகும்.

  - ஆச்சாள்புரம் ஊரில் சிவலோகத்தியாகர் கோயில் என்ற சிவன் கோயில் உள்ளது. இக்கோயில் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.

  - ஆச்சாள்புரம் பகுதியானது, சீர்காழி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, மயிலாடுதுறை மக்களவைத் தொகுதி சார்ந்தது.
# பிழை திருத்தும் குறியீடு நினைவகம்

**பிழை திருத்தும் குறியீடு நினைவகம்** *( Error Correction Code memory - ECC Memory )* நினைவகம் என்பது கணினி பயன்பாட்டில் தரவு பிழைகளை கண்டறிந்து சரி செய்யும் திறன் கொண்ட சிறப்பு நினைவகமாகும். பொதுவாக கணினியில் பயன்படுத்தப்படும் நினைவகங்கள் தரவை சேமிக்க உதவுகின்றன ஆனால் அவை பிழைகளை சரி செய்ய முடியாது. பிழை திருத்தும் குறியீடு நினைவகம் கூடுதல் தரவு குறியீடுகளைப் பயன்படுத்தி சேமிக்கப்பட்ட தகவலை தொடர்ந்து சோதனை செய்து எந்த பிழை ஏற்பட்டாலும் அதனை தானாக திருத்தும். இதனால் கணினி செயல்பாடுகள் அதிக நம்பகத்தன்மையுடன் நடைபெறும்.  

இவ்வகை நினைவகம் பெரும்பாலும் சேவையகங்கள் மற்றும் அறிவியல் கணக்கீட்டு அமைப்புகள் போன்ற முக்கிய துறைகளில் பயன்படுத்தப்படுகிறது. காரணம் இவ்விடங்களில் தரவு பிழைகள் பெரிய இழப்புகளை ஏற்படுத்தக்கூடும். பிழை திருத்தும் குறியீடு நினைவகம் ஒரு இருமத்திற்கான (பிட்டிற்கான) மற்றும் இரண்டு இருமத்திற்கான (பிட்டிற்கான) பிழைகளை தானாக கண்டறியும் திறனும், திருத்தும் திறனும் கொண்டது. சாதாரண நினைவகங்களை ஒப்பிடும்போது இதன் விலை அதிகமாகவும் வேகம் குறைவாகவும் இருக்கும். ஆனால் தரவு நம்பகத்தன்மை மிகவும் முக்கியமான சூழலில் இதன் பயன்பாடு அவசியமாகக் கருதப்படுகிறது.  

பிழை திருத்தும் குறியீடு நினைவகத்தின் மூலம் கணினி கணக்கீட்டு முடிவுகள் நிலையானதும் துல்லியமானதும் ஆகின்றன. அறிவியல் ஆய்வுகள் நிதி பரிவர்த்தனைகள் மற்றும் பாதுகாப்பு துறைகளில் பிழை திருத்தும் குறியீடு நினைவகம் பிழைதிருத்தத்தின் மூலம் பெரிய பங்கு வகிக்கிறது.  

டிஆர்ஏஎம் (DRAM) எனப்படும் இயக்கநிலை சீரற்ற அணுக்க நினைவகத்தில் (Dynamic Random-Access Memory) தரவு சிதைவுகள், மின் அல்லது காந்த குறுக்கீடுகள், பின்னணி கதிர்வீச்சு (விண்வெளியிலிருந்து வரும் நியூட்ரான்கள்) அல்லது சிப் பேக்கேஜிங்கில் உள்ள மாசுகளிலிருந்து வரும் ஆல்பா துகள்கள் ஆகியவற்றால் ஏற்படலாம். இந்த பிழைகளைத் தடுக்க, பல்வேறு தீர்வுகள் உருவாக்கப்பட்டுள்ளன. அவற்றில் நினைவ சோதனை (RAM parity) மற்றும் பிழை திருத்தும் குறியீடு நினைவகம் ஆகியவை அடங்கும். இந்த முறைகள் கூடுதல் நினைவக பிட்களையும், நினைவக கட்டுப்படுத்திகளையும் பயன்படுத்தி பிட் மாற்றங்களைக் கண்டறிந்து சரிசெய்கின்றன.  

ஒற்றை பிழை திருத்தம் மற்றும் இரட்டை பிழை கண்டறிதல் (SECDED) எனப்படும் பொதுவான பிழை திருத்தும் திட்டமானது, ஒற்றை இரும (பிட்) பிழைகளை சரிசெய்யவும், இரட்டை இரும (பிட்) பிழைகளை கண்டறியவும் உதவுகிறது. சிப்கில் ஈசிசி (Chipkill ECC) போன்ற மேம்பட்ட வகைகள், முழு நினைவக சிப்பின் தோல்வி உட்பட பல இரும (பிட்) பிழைகளை சரிசெய்யும்.
# பகவத்ஜ்ஜூகம்

**பகவத்ஜ்ஜுகம்** என்பது கி.பி 7ஆம் நூற்றாண்டில் இயற்றப்பட்ட ஒரு சமசுகிருத கேலிக்கூத்து நாடகம் ஆகும். இதனைப் போதாயனர் எழுதியாதாகக் கூறப்படுகிறது. இருப்பினும், கல்வெட்டு உள்ளிட்ட பிற சான்றுகள் இந்த நாடகத்தை பல்லவ மன்னர் முதலாம் மகேந்திரவர்மன் எழுதியதாகக் குறிப்பிடுகின்றன. இவரே மத்தவிலாச பிரஹாசனா என்றும் அழைக்கப்படும் மற்றூமொரு முக்கிய கேலிக்கூத்து நாடகத்தையும் எழுதியுள்ளார். இது சமசுகிருத இலக்கியத்தில் நையாண்டி நாடகத்தின் பத்து வகையான நாடகங்களுல் ஒன்று.  

## உள்ளடக்கம்
- நகைச்சுவையான உரையாடல்கள்
- ஆன்மாக்களின் மறுபிறப்பு
- இந்து தர்மத்தில் சந்நியாசம் பற்றிய விவாதம்
ஆகியவற்றைக் கொண்ட இந்த நகைச்சுவை நாடகம், மதக் கோட்பாடுகளை நையாண்டி செய்வதை நோக்கமாகக் கொண்டது  

## கதாபாத்திரங்கள்
பரிவ்ராஜகர் - துறவி அல்லது குரு  
சாண்டில்யர் - சீடர்  
வசந்த்சேனர் - விலைமகள்  
ராமிலேகர் - விலைமகளின் காதலன்  
விதுஷகர் - நகைச்சுவையாளர்  
ஒரு போலி மருத்துவர்  
யமதூதர் - மரணத்தின் அதிபதியான யமராஜாவின் தூதர்  

## கதைச் சுருக்கம்
தோட்டத்தில் இருக்கும் ஒரு பெண்ணை நோக்கி கவனம் செலுத்தும் ஒரு குருவுக்கும் ஒரு சீடனுக்கும் இடையிலான சன்யாச இந்து தர்மம் குறித்த விவாதத்துடன் தொடங்குகிறது. விவாதம் தொடரும்போது, ​​அந்தப் பெண் ஒரு பாம்பினால் கடித்து இறந்து விடுகிறாள். இது சீடனை ஆழமாகப் பாதிக்கிறது. தனது யோக சக்தியை வெளிப்படுத்தி குரு சீடனின் ஆன்மாவை பெண்ணின் உடலுக்குள் மாற்றுகிறார். பின்னர் அவர் எழுந்து தத்துவ விவாதத்தைத் தொடர்கிறார்.
# இலோர்மி சட்டமன்றத் தொகுதி


**இலோர்மி சட்டமன்றத் தொகுதி** *(Lormi Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது முங்கேலி மாவட்டத்தில் அமைந்துள்ளது. இலோர்மி, பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | தர்மசித் சிங் | rowspan=2 | இந்திய தேசிய காங்கிரசு</br> |
| 2008 |  |  |  |
| 2013 | தோகான் சாகு | பாரதிய ஜனதா கட்சி</br> |  |
| 2018 | தர்மசித் சிங் | சத்தீசுகர் ஜனதா காங்கிரசு |  |
| 2023 | அருண் சாவ் | பாரதிய ஜனதா கட்சி</br> |  |

## தேர்தல் முடிவுகள்
### 2023
# முங்கேலி சட்டமன்றத் தொகுதி



**முங்கேலி சட்டமன்றத் தொகுதி** *(Mungeli Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது முங்கேலி மாவட்டத்தில் அமைந்துள்ளது. முங்கேலி, பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பழங்குடியினரைச் சேர்ந்த வேட்பாளர்களுக்காக ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | சந்திரபான் | இந்திய தேசிய காங்கிரசு</br> |  |
| 2008 | புன்னுலால் மொகலே | rowspan=4 | பாரதிய ஜனதா கட்சி</br> |
| 2013 |  |  |  |
| 2018 |  |  |  |
| 2023 |  |  |  |

## தேர்தல் முடிவுகள்
### 2023
# தகத்பூர் சட்டமன்றத் தொகுதி


**தகத்பூர் சட்டமன்றத் தொகுதி** *(Takhatpur Assembly constituency)* என்பது இந்தியாவின் சத்தீசுகர் மாநில சட்டப் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பிலாஸ்பூர் மாவட்டத்தில் அமைந்துள்ளது. தகத்பூர், பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | பல்ராம் சிங் | இந்திய தேசிய காங்கிரசு</br> |  |
| 2008 | இராசூ சிங் | rowspan=2 | பாரதிய ஜனதா கட்சி</br> |
| 2013 | இராசூ சிங் இக்சத்ரி |  |  |
| 2018 | இராசுமி ஆசிசு சிங் | இந்திய தேசிய காங்கிரசு</br> |  |
| 2023 | பாரதிய ஜனதா கட்சி</br> |  |  |

## தேர்தல் முடிவுகள்
### 2023
# சிறீ கேதார் கோயில்



**சிறீ கேதார் கோயில்** (*Shri Kedar Temple*) இந்தியாவின் அசாம் மாநிலத்தில் உள்ள ஓர் இந்து கோயிலாகும். கேதாரேசுவர கோயில் என்ற பெயராலும் இக்கோயில் அறியப்படுகிறது. அசாம் மாநிலத்தின் காமரூப பிரதேசத்திற்கு அருகில் உள்ள ஆச்சோ நகரின் மதனாச்சல மலையின் உச்சியில் இந்த கோயில் சிவனுக்காக அர்ப்பணிக்கப்பட்டுள்ளது. கோயிலின் மைய அறையில் ஒரு லிங்கம் உள்ளது. கோயிலும் இதற்கு அருகிலுள்ள இரண்டு சுவர்களும் 1753 ஆம் ஆண்டு அகோம் மன்னர் ராசேசுவர சிங்கரால் கட்டப்பட்டது. சிறீ கேதார் கோயிலில் உள்ள லிங்கம் சுயம்புவாகத் தோன்றிய லிங்கமாகும். இந்த லிங்கம் கையால் வடிவமைக்கப்படவில்லை அல்லது உருவாக்கப்படவில்லை என்று கூறப்படுகிறது.
# பில்கா சட்டமன்றத் தொகுதி



**பில்கா சட்டமன்றத் தொகுதி** *(Bilha Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பிலாஸ்பூர் மாவட்டத்தில் அமைந்துள்ளது. பில்கா, பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | சியாரம் கௌசிக் | இந்திய தேசிய காங்கிரசு</br> |  |
| 2008 | தரம் லால் கௌசிக் | பாரதிய ஜனதா கட்சி</br> |  |
| 2013 | சியாரம் கௌசிக் | இந்திய தேசிய காங்கிரசு</br> |  |
| 2018 | தரம் லால் கௌசிக் | rowspan=2 | பாரதிய ஜனதா கட்சி</br> |
| 2023 |  |  |  |

## தேர்தல் முடிவுகள்
### 2023
# பிலாசுப்பூர் சட்டமன்றத் தொகுதி, சத்தீசுகர்



**பிலாசுப்பூர் சட்டமன்றத் தொகுதி** *(Bilaspur Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பிலாஸ்பூர் மாவட்டத்தில் அமைந்துள்ளது. இது பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2003 | அமர் அகர்வால் | rowspan=3 | பாரதிய ஜனதா கட்சி</br> |
| 2008 |  |  |  |
| 2013 |  |  |  |
| 2018 | சைலேசு பாண்டே | இந்திய தேசிய காங்கிரசு</br> |  |
| 2023 | அமர் அகர்வால் | rowspan=3 | பாரதிய ஜனதா கட்சி</br> |

## தேர்தல் முடிவுகள்
### 2023
# சாத்தனூர் ஊராட்சி

சாத்தனூர் ஊராட்சி என்ற பெயரிலுள்ளவை:  

- சாத்தனூர் ஊராட்சி (விழுப்புரம்)
- சாத்தனூர். வி ஊராட்சி, விக்கிரவாண்டி
- சாத்தனூர் ஊராட்சி, கிருஷ்ணகிரி
- சாத்தனூர் ஊராட்சி (சிவகங்கை)
- சாத்தனூர் ஊராட்சி (திருச்சிராப்பள்ளி)
- சாத்தனூர் ஊராட்சி (திருவையாறு)
- சாத்தனூர் ஊராட்சி (திருவிடைமருதூர்)
- சாத்தனூர் (பெரம்பலூர் மாவட்டம்)
- சாத்தனூர். ஏ ஊராட்சி, கள்ளக்குறிச்சி
- முக்குளம் சாத்தனூர் ஊராட்சி, திருவாரூர்
# பேல்தரா சட்டமன்றத் தொகுதி



**பேல்தரா சட்டமன்றத் தொகுதி** *(Beltara Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது பிலாஸ்பூர் மாவட்டத்தில் அமைந்துள்ளது. பேல்தரா, பிலாசுப்பூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2008 | பத்ரிதர் திவான் | rowspan=4 | பாரதிய ஜனதா கட்சி</br> |
| 2013 |  |  |  |
| 2018 | இரசனீசு குமார் சிங் |  |  |
| 2023 | சுசாந்த் சுக்லா |  |  |

## தேர்தல் முடிவுகள்
### 2023
# பாறை காட்டுச்சில்லை



**பாறை காட்டுச்சில்லை** (*எம்பெரிசா சியா*) என்பது காட்டுச்சில்லை குடும்பமான *எம்பெரிசிடே*யைச் சேர்ந்த ஒரு பாசரின் பறவையாகும். இந்த குழு இப்போது பெரும்பாலான நவீன ஆசிரியர்களால் பிரிங்கிலிடே என்ற குருவிகளிலிருந்து பிரிக்கப்பட்டுள்ளது.  

*எம்பெரிசா* என்ற பேரினப் பெயர் பழைய செருமானிய *எம்பிரிட்சு*, ஒரு காட்டுச்சில்லை என்பதிலிருந்து வந்தது. குறிப்பிட்ட சிற்றினப் பெயரான *சியா* என்பது இந்தப் பறவையின் உள்ளூர் இத்தாலியப் பெயரான *ஜிர்லேரிலிருந்து* வந்தது.  

## வரம்பு

**பாறை பன்டிங்** (*எம்பெரிசா சியா*) என்பது காட்டுச்சில்லைக் குடும்பமான எம்பெரிசிடேயைச் சேர்ந்த ஒரு குருவி சிற்றினம் ஆகும். இந்த குழு இப்போது பெரும்பாலான நவீன வகைப்பாட்டியலாளர்களால் பிரிங்கிலிடே என்ற குருவிகளிலிருந்து பிரிக்கப்பட்டுள்ளது.  

*எம்பெரிசா* என்ற பேரினப் பெயர் பழைய ஜெர்மன் *எம்பிரிட்சு*, ஒரு காட்டுச்சில்லை என்பதிலிருந்து வந்தது. குறிப்பிட்ட *சியா* என்பது இந்தப் பறவையின் உள்ளூர் இத்தாலியப் பெயரான *ஜிர்லேரிலிருந்து* வந்தது. இதன் பொருள் "சிரிப்" என்பதாகும்.  

இது வடமேற்கு ஆப்பிரிக்கா, தெற்கு ஐரோப்பா கிழக்கிலிருந்து மத்திய ஆசியா, இமயமலைப் பகுதிகளில் இனப்பெருக்கம் செய்கிறது. இது மத்திய ஐரோப்பாவிலும் இனப்பெருக்கம் செய்கிறது. இது ஓரளவு இடம்பெயரும் தன்மைக் கொண்டது. வடக்குப் பகுதியில் காணப்படும் பறவைகள், தெற்கே குளிர்காலத்தில், முக்கியமாக வசிக்கும் தெற்கு மக்கள்தொகையின் இனப்பெருக்க வரம்பிற்குள் உள்ளது. இது மேற்கு ஐரோப்பாவில் அரிய அலைந்து திரியும் பறவையாகும்.  

## வாழிடம்
பாறை காட்டுச்சில்லை, திறந்த, வறண்ட பாறைகள் நிறைந்த மலைப் பகுதிகளில் இனப்பெருக்கம் செய்கின்றன.  

## உடலமைப்பு
இந்தப் பறவைக்கு 16 செ.மீ நீளம் வரை வளரக்கூடியது. இனப்பெருக்கம் செய்யும் ஆண் பறவைகள் கசுகொட்டை நிற மேல் பகுதிகளும், கோடிகளில்லா ஆழமான அடிப்பகுதிகளும், கருப்பு நிற கோடுகளுடன் குறிக்கப்பட்ட வெளிர் சாம்பல் நிற தலையுடனும் இருக்கும்.  

பெண் காட்டுச்சில்லை என்பது ஆண் பறவைகளுடன் ஒப்பிடும்போது வெளிர் நிறமாகவும், சாம்பல்-பழுப்பு நிறமாகவும் காணப்படும். இளம் பறவைகள் பெண் பறவைகளைப் போலவே இருக்கும். ஆனால் கோடுகள் கொண்ட தலையுடன் இருக்கும். ஐரோப்பா, ஆப்பிரிக்கா மற்றும் மேற்கு துருக்கியில் இனப்பெருக்கம் செய்யும் துணையினங்கள் மட்டுமே வெள்ளை இறக்கை பட்டைகளைக் கொண்டிருந்தாலும், நான்கு இனங்கள் முக்கியமாக இறகு நிழல்களில் வேறுபடுகின்றன.  

## உணவு
இது தரையில் வரிசையாக அமைக்கப்பட்ட கூட்டில் அல்லது எப்போதாவது ஒரு தாழ்வான புதரில் மூன்று முதல் ஐந்து சாம்பல் நிற முட்டைகளை இடுகிறது. இளம் குஞ்சுகளுக்கு உணவளிக்கும் போது பூச்சிகள், விதைகள் போன்ற இயற்கையான உணவுகளை வழங்குகின்றன.
# சாம்பல் காட்டுச்சில்லை



**சாம்பல் காட்டுச்சில்லை** (*Emberiza variabilis*) என்பது *எம்பெரிசிடே* குடும்பத்தைச் சேர்ந்த ஒரு பறவை சிற்றினமாகும்.  

இது தெற்கு கம்சாத்கா தீபகற்பம், சக்கலின், கூரில் தீவுகள், வடக்கு சப்பான் உள்ளிட்ட நாடுகளில் இனப்பெருக்கம் செய்கிறது. இது தெற்கு சப்பான், நான்செய் தீவுக்கூட்டத்திற்கு இடம்பெயர்கிறது. இதன் இயற்கை வாழ்விடங்கள் போரியல் காடுகள் மற்றும் மிதவெப்ப காடுகள்.  

## படங்கள்
# தெரு நாய்



**தெரு நாய்** (*street dogs)* அல்லது சுதந்திரமாகச் சுற்றித் திரியும் நாய்கள் என்பது ஒரு முற்றத்தில் அல்லது வீட்டு எல்லைகளில் மட்டுப்படுத்தப்படாது சுற்றித் திரியும் நாய்களைக் குறிப்பதாகும். உலகளாவிய நாய்களின் எண்ணிக்கை 900 மில்லியன் என மதிப்பிடப்பட்டுள்ளது. இதில் சுமார் 20% வீட்டில் செல்லப்பிராணிகளாக வளர்க்கப்படும் நாய்களாகக் கருதப்படுகின்றன.  

வளரும் நாடுகளில் தெரு நாய்கள் பரவலாகக் காணப்படுகின்றன. இந்தியாவில் சுமார் 62 மில்லியன் நாய்கள் சுதந்திரமாகச் சுற்றித் திரிவதாக மதிப்பிடப்பட்டுள்ளது. மேற்கத்திய நாடுகளில் தெரு நாய்கள் அரிதாகவே காணப்படுகின்றன. கிழக்கு ஐரோப்பாவின் சில பகுதிகளிலும், தெற்கு ஐரோப்பாவின் பகுதிகளிலும் குறைவாகவே காணப்படுகின்றன.  

## தோற்றம்
மனிதர்களுடன் நாய்கள் வாழ்வது என்பது தொடர்ச்சியாக மாற்றம் பெறும் உறவுநிலையாகும். நாய்கள், காலப்போக்கில் ஒரு கட்டத்தில் மனிதர்களுடனான தொடர்பை இழக்க நேரிடுகிறது. இந்தத் தொடர்பிழப்பு முதலில் விலங்குகளைப் பழக்குதலின் போது ஏற்பட்டு பின்னர் தொடர்ந்து நடைபெற்று வந்தது.  

## தெரு நாய்களுக்கு வழிவகுக்கும் காரணிகள்
தெரு நாய்கள் என்பது உரிமையாளர் இல்லாத நாய்களாகும். தெரு நாய் என்ற சொல் சில நேரங்களில் தொலைந்த நாய்களைக் குறிக்கப் பயன்படுத்தப்பட்டாலும், பரவலாக யாராலும் சொந்தம் கொண்டாடப்படாத சுதந்திரமாகச் சுற்றித் திரியும் நாய்களைக் குறிக்கிறது. *ஃபோர் பாவ்ஸ்* தெரு விலங்குகளை "தெருக்களில் பிறந்த அல்லது கைவிடப்பட்டதால் வீடற்ற விலங்குகளாக ஆனவை" என்று வரையறுக்கிறது. தெரு நாய்கள் பல தலைமுறைகளாக தெருக்களில் வாழ்வதும் இதற்கான காரணியாக இருக்கலாம். இத்தகைய நாய்கள் தெருக்களில் பிறக்கின்றன, யாராலும் உரிமை கொண்டாடவோ தத்தெடுக்காமலோ போகலாம் அல்லது கைவிடப்படலாம்.  

உரிமையாளர்கள் பொருளாதாரச் சவால்கள், வாழ்க்கை முறை மாற்றங்கள் அல்லது சுகாதாரப் பிரச்சினைகளை எதிர்கொள்வதால் அந்த நாய்கள் கைவிடப்படுகின்றன. சில உரிமையாளர்கள் தங்கள் வேலை செய்யும் நாய்களின் செயல்திறனில் அதிருப்தி அடைந்தால் அவற்றை கைவிடுகிறார்கள். இயற்கைப் பேரழிவுகள், ஆயுத மோதல்கள் அல்லது பிற பேரழிவுகளின் சந்தர்ப்பங்களினாலும் நாய்கள் வழிதவறிச் செல்லக்கூடும்.  

## தடுக்கும் வழிமுறைகள்

### தமிழ்நாடு
அதிகரித்துவரும் தெருநாய்களின் எண்ணிக்கையினைக் குறைப்பதற்காக நோய்வாய்ப்பட்டு இருக்கும் நாய்களைக் கருணைக் கொலை செய்வதற்காக தமிழ்நாடு அரசின் கால்நடைத்துறை அனுமதி வழங்கியுள்ளது.
# மங்கொம்பு - 15



**மங்கொம்பு - 15** *(MO 15 - Remanika)* முன்மொழிவு எண்: *(IET - 13981)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். ஒரு பாரம்பரிய நெல் வகையான **மங்கொம்பு - 1** *(MO 1)* என்ற நெல் இரகத்தை, மரபியல் பிறழ்வு எனப்படும் சடுதிமாற்று முறையில் உருவாக்கப்பட்ட இது, மரபியல் பிறழ்விற்கு உட்படுத்தப்பட்ட புதிய நெல் இரகமாகும். இந்தியாவின் கேரள மாநிலத்தின் ஆலப்புழா மாவட்டத்தில் உள்ள மங்கொம்பு வேளாண் ஆய்வு நிறுவனமான நெல் ஆய்வு நிலையம், 1998 ஆம் ஆண்டு வெளியிடப்பட்ட இந்நெல் வகையை, **ரெமானிகா** என்ற பெயரிலும் அழைக்கப்படுகிறது.  

## பின்னணி
குறுகிய கால அளவில் அறுவடைக்கு தயாராகும் இந்த நெல் வகை, 100 – 105 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குட்டையான தடித்த, சிவப்பு நிறமாகும். மேலும் பழுப்பு நிறத் தத்துப்பூச்சி *(BPH)* மற்றும் பித்தப்பை பூச்சிக்கு மிதமான எதிர்ப்புத் திறன் கொண்ட, குள்ள நெல் இரகமாகும்.
# ஆர். கோவிந்தராஜூலு நாயுடு



**ஆர். கோவிந்தராஜூலு நாயுடு** என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் ஊர்க்காடு பகுதியினைச் சேர்ந்தவர். பொன்னேரி வாரிய உயர்நிலைப் பள்ளியிலும், பச்சையப்பன் பள்ளியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மாதவரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஜெகதாம்பாள் வேலாயுதம்



**ஜெகதாம்பாள் வேலாயுதம்** (*Jegadambal Velayudam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் கரடிக்குளம் கிராமத்தினைச் சேர்ந்தவர். திராவிட முன்னேற்றக் கழகத்தினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஜெயங்கொண்டம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# மங்கொம்பு - 16



**மங்கொம்பு - 16** *(MO 16 - Uma)* முன்மொழிவு எண்: *(IET - 14758)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். மங்கொம்பு - 6 மற்றும் பொக்காலி ஆகிய நெல் இரகங்களை பரம்பரைத் தேர்வு முறையில் இணைத்து உருவாக்கப்பட்ட இது, **உமா** என்ற பெயரிலும் அழைக்கப்படுகிறது.  

## பின்னணி
கேரளாவின் நெல் பருவத்தின்படி இந்நெல் இரகமானது, குறுகிய மற்றும் நடுத்தரம் என இருவேறு கால அளவில் அறுவடைக்கு தயாராவதாக கூறப்படுகிறது. முண்டகன் எனப்படும் குளிர்காலத்தில் 115 – 120 நாட்களிலும், விரிப்பு எனப்படும் இலையுதிர்ப் பருவத்தில் 120 - 135 நாட்களிலும் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் தடித்த, சிவப்பு நிறமாகும். மேலும் புகையான் மற்றும் பூஞ்சைக் கொல்லி இரண்டையும் எதிர்க்கும் சக்தி கொண்ட இது, சாயாத தன்மையம், 3 வாரங்கள் வரை விதை உறக்கம் கொண்டதும், மேலும் மூன்று பருவங்களுக்கும், குறிப்பாக குட்டநாடின் கூடுதல் பயிர் பருவத்திற்கும் உகந்ததாகும்.
# ஏ. கே. காளியப்ப கவுண்டர்



**ஏ. கே. காளியப்ப கவுண்டர்** (*A. K. Kaliappa Gounder*) பிரபலமாக பதிவிலாஸ் கவுண்டர் என்று அழைக்கப்படுவார்.இவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் ஈரோடு மாவட்டம் சாணார்பாளையம் பகுதியினைச் சேர்ந்தவர். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நம்பியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். சத்தியமங்கலம் பஞ்சாயத்து ஒன்றிய குழுத் தலைவராக. இரண்டு முறை போட்டியின்றி தேர்வு செய்யப்பட்டுள்ளார்.  

## தேர்தல் செயல்பாடு
### 1962
# டி. பி. கேசவன்



**டி. பி. கேசவன்** (*T. B. Kesavan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆர். குன்னத்தூர் கிராமத்தினைச் சேர்ந்தவர். போளுர் வாரிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகம் கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் போளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962
# சி. கோதண்டராம பாகவதர்



**சி. கோதண்டராம பாகவதர்** (*C. Kothandarama Bhagavathar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி நகரைச் சேர்ந்தவர். ஆரணி வாரிய உயர்நிலைப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1962